Simpelthen så lækker lejlighed. Klart det bedste, vi har prøvet med airBNB.
Vi er en familie på 4, og vi nød luksus, god stil og en perfekt indretning. Meget behagelige senge, walk in closet, den smukke og lækre stue med kæmpe sofa, de to badeværelser, badekarret og det fornuftige køkken.
Beliggenhed i det 10. arrondissement ved kanalen Saint-Martin er perfekt for at opleve et af Paris’ mest lækre og autentiske område. Her er ikke lige så mange turister, men her er masser af restauranter, boheme-caféer og barer, og her møder du de steder, hvor pariserne selv kommer.
Alt fungerede i lejligheden, ind- og udcheckning var fleksibel og tv og wifi fungerede upåklageligt.